#####

**Vážení občania !**

 V jarnom období sa výrazne zvyšuje riziko vzniku požiarov v prírodnom prostredí. Požiarovosť ovplyvňujú najmä požiare suchých trávnatých porastov, ktoré vznikajú následkom porušovania zákona o ochrane pred požiarmi. Niektorí občania svojim nezodpovedným a ľahkovážnym konaním v prírode ohrozujú naše spoločné bohatstvo – lesy. Vypaľovanie suchých porastov je každoročne sa opakujúci jav a  preto sa Okresné riaditeľstvo Hasičského a záchranného zboru v Novom Meste nad Váhom obracia na občanov s výzvou rešpektovania zákona o ochrane pred požiarmi.

Občania,

* **nevypaľujte suché trávnaté porasty !**
* **nezakladajte oheň v prírode na miestach, kde sú horľavé látky a odkiaľ sa môže oheň**

 **rozšíriť!**

* **nefajčite v lese !**
* **na kladenie ohňa v prírode využívajte len priestory na to určené – ohniská !**

**- pri odchode ohniská dôkladne uhaste !**

 **Hasiči upozorňujú, že za vypaľovanie porastov je možné uložiť pokutu až do výšky 331 € !**

 Chrániť lesy prislúcha nám všetkým a preto dodržiavajme predpisy o ochrane pred požiarmi a správajme sa v prírode zodpovedne a ohľaduplne.